CELEX: 62013TN0116
Language: sk
Date: 2013-02-25 00:00:00
Title: Vec T-116/13 P: Odvolanie podané 25. februára 2013 : Giorgio Lebedef proti uzneseniu Súdu pre verejnú službu z  12. decembra 2012 vo veci F-70/11, Lebedef/Komisia

25.5.2013   
            
            
               SK
            
            
               Úradný vestník Európskej únie
            
            
               C 147/19
            
         Odvolanie podané 25. februára 2013: Giorgio Lebedef proti uzneseniu Súdu pre verejnú službu z 12. decembra 2012 vo veci F-70/11, Lebedef/Komisia
   (Vec T-116/13 P)
   2013/C 147/35
   Jazyk konania: francúzština
   
      Účastníci konania
   
   
      Odvolateľ: Giorgio Lebedef (Senningerberg, Luxembursko) (v zastúpení: F. Frabetti, advokát)
   
      Ďalší účastník konania: Európska komisia
   
      Návrhy
   
   Odvolateľ navrhuje, aby Všeobecný súd:
   
               —
            
            
               zrušil uznesenie Súdu pre verejnú službu z 12. decembra vo veci F-70/11, Lebedef/Komisia, ktorého predmetom bol návrh na zrušenie hodnotiacej správy odvolateľa za obdobie od 1.1.2008 do 31.12.2008, konkrétne časti správy, ktorú za toto obdobie vypracoval EUROSTAT,
            
         
               —
            
            
               vyhovel návrhom odvolateľa, ktoré predložil na prvom stupni,
            
         
               —
            
            
               subsidiárne vrátil vec Súdu pre verejnú službu,
            
         
               —
            
            
               rozhodol o trovách konania a zaviazal Komisiu Európskej únie na ich náhradu.
            
         
      Odvolacie dôvody a hlavné tvrdenia
   
   Na podporu svojho odvolania odvolateľ uvádza štyri odvolacie dôvody.
   
               1.
            
            
               Prvý odvolací dôvod je založený na nesprávnom právnom posúdení, keďže Súd pre verejnú službu rozhodol, že odvolateľ nebol vymenovaný na účasť na konzultáciách a že jeho oslobodenie od výkonu funkcie v rozsahu polovice pracovného času na účely odborových činností sa vzťahuje aj na účasť na týchto konzultáciách (body 41 až 45 napadnutého uznesenia).
            
         
               2.
            
            
               Druhý odvolací dôvod je založený na nesprávnom právnom posúdení, keďže Súd pre verejnú službu rozhodol, že osobitný systém hodnotenia zástupcov zamestnancov sa vzťahuje na všetky odborové činnosti, a nesprávne vyložil dôvody, pre ktoré odvolateľ nepracoval pre útvar pridelenia, na základe čoho dospel k záveru, že žalobca nemôže spochybňovať právomoc hodnotiteľov (body 50 a 51 napadnutého uznesenia).
            
         
               3.
            
            
               Tretí odvolací dôvod je založený na nesprávnom právnom posúdení, keďže Súd pre verejnú službu vychádzal z nesprávnych úvah týkajúcich sa najmä oprávnenia hodnotiteľov hodnotiť odvolateľa výlučne na základe jeho práce pre útvar pridelenia a skutočnosti, že odvolateľ sa bude dovolávať svojho oslobodenia od výkonu funkcie v rozsahu polovice pracovného času na účely odborových činností, aby tak odôvodnil, že nepracoval pre útvar pridelenia (body 59 a 60 napadnutého uznesenia).
            
         
               4.
            
            
               Štvrtý odvolací dôvod je založený na nesprávnom právnom posúdení, keďže Súd pre verejnú službu dospel k záveru, že skutkové okolnosti prejednávaného prípadu sa odlišujú od skutkových okolností vo veci, v ktorej bol vydaný rozsudok Súdu pre verejnú službu zo 7. mája 2008, Lebedef/Komisia (F-36/07, Zb. VS s. I-A-1-00143 a II-A-1-00759), a že odvolateľ mohol byť oprávnene zaradený do výkonnostnej úrovne IV (body 69 a 70 napadnutého uznesenia).